*Ekssudativ iltihabın növləri.*

 İltihabın bu növü iltihab prosesində ekssudasiya mərhələsinin üstünlük təşkil etməsi və əsas mövqe tutması, iltihab ocağında patoloji maye kimi ekssudatın formalaşması ilə xarakterizə olunur.

 Ekssudativ iltihablar klinikada çox əksər hallarda kəskin gedişli (kəskin iltihablar) olurlar. Əmələ gələn ekssudatın tərkibindən və xarakterindan asılı olaraq ekssudativ iltihabların 7 növü ayırd edilir.

1. Seroz ekssudativ iltihab.

2. Fibrinoz ekssudativ iltihab

3. İrinli ekssudativ itihab.

4. Qanqrenoz ekssudativ iltihab.

6. Hemorragik ekssudativ iltihab.

6. Kataral ekssudativ iltihab.

7. Qarışıq ekssudativ iltihab.

 İltihablar zamanı göstərilən bu ekssudativ iltihabların məhz hansının inkișaf etməsi patogen amilin növündan, prosesin hansi üzv və toxumada baş verməsindən, orqanizmin reaktivliyindən və immun sisteminin vəziyyətindən asılı olaraq müəyyənləşir.

 **Seroz ekssudativ iltihab.** Seroz maye ekssudatın ən duru növü olub, tərkibində zülali maddələr 2-8% olur. Seroz iltihab seroz və selikIi qişalarda, dəridə və daxili üzvlərdə baş verir. Məsələn, ikinci dərəcəli yanıqlar zamanı dəridə suluqların əmələ gəlməsi. Seroz iltihablar müxtəlif amillərin (mexaniki,kimyəvi, termiki təsirlər, infeksiyalar, intoksikasiyalar və s.) təsirindən inkişaf edir. Mikroskopiyada seroz boşluqlarda az miqdarda zülali, tək-tək hüceyrə elementləri və qopub dağılmış mezotel hüceyrələri olan ekssudat görünür. Seroz qişalar özlari isə doluqanlıdırlar. Daxili üzvlərdə seroz iltihab əsasən üzvün stromasında inkişaf edir. Məsələn, seroz ekssudativ hepatit, seroz miokardit, seroz meningit və s.Seroz ekssudat ya tamamilə geriyə sorulub yox olur, ya da inkişaf edərək ekssudativ iltihabin digər növlərinə keçir.

 **Fibrinoz iltihab** ekssudatın tərkibində çoxlu miqdarda fibrin tellərinin olması ilə xarakterizə olunur. Adi gözlə ağ ərp kimi görünən fibrin telləri hematoksilin va eozinla boyadılmış preparatlarda çoxlu miqdarda çəhrayı rəngli xırda tellər şəklində görünür. İtihab nahiyəsindəki damarlardan xaricə çıxmış fibrinogen toxuma tromboplastininin təsiri ilə fibrinə çevrilir və nekrozlaşmış epitel qatında üst-üstə toplanaraq ağ ərp əmələ gətirir. Ən çox selikli və seroz qişalarda, bəzən də daxili üzvlərdə əmələ gəlir. Əmələ gəlmiş ərpin qalınlığından aslı olaraq fibrinoz iltihabın 2 növü ayırd edilir: krupoz və difteritik.

 Krupoz fibrinoz iltihab təkqatlı epitel nahiyəsində əmələ gəlir. Bu zaman fibrinoz ərp nazik olur,toxumadan asanliqla qopub-ayrılır, qopduqda yerində yaralar əmələ gəlmir, qanaxma baş vermir. Məsələn, krupoz pnevmaniya xəstəliyi zamanı ağciyər alveollarında, difteriyanin yuxarı tənəffüs yolları formasında qırtlaqda və traxeyada, süleymani ilə zəhərlənmələr zamanə və s. Bəzi patoloji proseslər zamanı (perikardın vərəmi, uremiya, miokardin transmural va ya subepikardial infaktı və s.) perikardda fibrinoz perikardit (krupoz) inkişaf edir. Belə ürəyə "tüklü ürək" (Cor villosum) deyilir.

 Difteritik fibrinoz iltihab. Adətən çoxqatlı epitel nahiyəsində əmalə gəlir.Bu zaman fibrinoz ərp qalın olur, əmələ gəlmiş ərp çətin qopur, qopub ayrıldıqda yerində yaralar əmələ gəlir, qanaxmalar baş verir. Məsələn, difteriyanın əsnək formasında damaq badamcıqlarının üzərində və əsnəyin selikli qişasinda, dizenteriya zamanı yoğun bağırsaqda və s.

 Toxumada fibrinoz iltihabin hansı növünün krupoz ve ya difteritik ofması iltihab nahiyəsindəki epitelin növündan: təkqatlı epitel olarsa krupoz, çoxqatlı epitel olarsa difteritik. İltihab nahiyəsindəki nekrozlaşmış təbəqənin qalınlığından: nazik və qalın.İltihab zamanı epitelin növündən-tək qatlı epitel olarsa krupoz,çoxqatlı epitel olarsa difteritik ərp əmələ gəlir:

 Həmin üzv və ya toxumanın quruluş spesifikliyinden. Məsələn, yoğun bağırsaqda epitel təkqatlı olmasına baxmayaraq, selikli qişa büküşlü olduğu üçün dizenteriya zamanı krupoz deyil, məhz difteritik ərp əmələ gəlir.

 **İrinli** **iltihab** ekssudatın bir novü olan irin mayesinin meydana çıxması ilə xarakteriza olunur. İrin qatı ekssudat olub, tərkibi neytrofillərdən, limfosit və makrofaqlardan mikroblardan, ölmüş mikrob və toxuma hissəciklərindən ibarətdir. İrinli iltihab əksər hallarda stafilokoklar, streptakoklar, meninqokoklar, gonokoklar, göy irin çöpləri va s. tərəfindən törədilirlar. Ona görə də bu mikroblara piogen bakteriyalar da deyilir. İrinli itlihabın əsas mikroskopik göstəricisi neytrofillərdir. (polimorfnüvəli leykositlar). İrinli iltihab bütün üzv va toxumalarda baş verə bilir. 2 növü vardır: abses və fleqmona.

 **Abses** lokal irinli proses olub, kənardan birləşdirici toxumadan ibarət kapsula ilə əhatə olunmuşdur. Abses kapsulası 3 qatdan ibarətdir:

 Daxili - piogen (irinli) qat;

 Orta qranulyasion toxuma qatı (təzə inkişaf etməkdə olan birlaşdirici toxuma).

 Xarici fibroz toxuma qatı (kobud lifli birlasdirici toxuma)

 **Fleqmona** irinin yumşaq toxumalar boyunca diffuz şəkildə yayılmasına deyilir. İrin nahiyəsində toxumalarda nekroz prosesi olmazsa, buna yumşaq Hegmona, irin nahiyəsində autolizə uğramayan bərk nekroz sahələri də (sekvestr) olarsa, buna bərk fleqmona deyilir.

 Darialtı piy toxumasının fleqmonasına sellyulit, boşluqlu üzvlərin fleqmonasına - empiema deyilir.

 Klinik gedişinə görə irinli ekssudativ iltihablar kəskin və ya xroniki ola bilirlər. Xroniki irinli iltihablar adətan abses şəklinda baş verir. Xroniki gedişə malik irinli iltihablar zamanı böyrəklərdə ikincili amiloidoz inkişaf edə bilir.

 İrinli-nekrotik iltihablardan sonrakı sağalma prosesinde toxuma strukturlar adətən tam bərpa oluna bilmir ve əksər halarda onların yerində birleşdirici toxuma inkişaf edir.

 **Qanqrenoz** **iltihab** qanqrenoz mikroorqanizmlərin iltihab ocağına düşməsi nəticəsində inkişaf edir

 **Hemorragik** **iltihab** zamanı ekssudat mayesinin tərkibində həm də çoxlu miqdarda eritrositlər də olur.Hemorragik iltihab adətən ekssudativ iltihabın digər növləri ilə birlikdə rast gəlinir.

 **Kataral iltihab** yalnız selikli qişalarda olur və çoxlu miqdarda ekssudatın ifrazı ilə xarakterizə olunur. Məsələn kataral rinit,tonzillit,bronxit,qastrit. İfraz olunan ekssudatın tərkibindən asılı olaraq kataral iltihabın 4 növü ayırd edilir.

 1.Seroz kataral iltihab

 2. Selikli kataral iltihab

 3. İrinli kataral iltihab

 4. Hemorragik kataral iltihab.

 **Qarışıq iltihab** yuxarıda göstərilən iltihab növlərindən bir neçəsinin bir iltihab ocağında inkişafı nəticəsində yaranır. Məsələn,irinli-fibroz,irinli-hemorragik iltihab.